รู้ว่าแซลมอนหมดอายุหรือยัง ดูวันที่ขาย สังเกตปลา
แซลมอนต่างจากปลาส่วนใหญ่ตรงที่มันจะมีเส้นขาวๆ ที่แยกชั้นหรือชิ้นของเนื้อ ซึ่งเส้นพวกนี้คือสิ่งที่บอกว่าปลายังสดและรับประทานได้อยู่หรือเปล่า ถ้าคุณสังเกตว่าเส้นขาวๆ มันหายไปแล้วหรือออกเป็นสีเทาๆ ก็แสดงว่าปลาแซลมอนเริ่มจะไม่ค่อยดีแล้ว ปลาแซลมอนที่ยังสดและรับประทานได้อยู่เมื่อจับแล้วเนื้อจะต้องแน่น ถ้าเนื้อสัมผัสของปลาแซลมอนในตู้เย็นของคุณเริ่มจะแฉะ เละ หรือนิ่มเกินไป ก็แสดงว่ามันเสียแล้ว เส้นสีขาวระหว่างชิ้นที่อยู่บนเนื้อปลาแซลมอนนอกจากจะบอกความสดได้แล้วยังบอกความแน่นได้ด้วย ถ้าเส้นเริ่มหายไปแล้ว รับรองว่าเนื้อจะต้องเละแน่นอน ปลาแซลมอนไม่เหมือนปลาชนิดอื่นตรงที่ พอผ่านไปสักระยะและมันเริ่มไม่ดีแล้ว สีของมันจะเปลี่ยน เพราะฉะนั้นให้ลองดูที่ผิวของเนื้อปลาแซลมอน ถ้าคุณเห็นจุดที่ไม่ใช่สีชมพูสุขภาพดีแบบแซลมอนส่วนใหญ่ ก็แสดงว่าปลาเสียแล้ว ส่วนใหญ่แล้วสีที่เปลี่ยนไปบนเนื้อปลาแซลมอนจะเป็นสีเข้ม แต่ปลาแซลมอนที่เสียแล้วก็อาจจะเป็นจ้ำสีออกขาวๆ ก็ได้ ปลาดิบจะอยู่ได้ไม่นานในช่องแช่เย็นธรรมดาและจะเสียเร็วมากหลังจากวันที่ขาย มองหาวันที่ขายบนบรรจุภัณฑ์ ถ้าผ่านไปแล้ว 1 หรือ 2 วันหลังจากวันที่ขาย ก็ให้ทิ้งไปเลย  ถ้าคุณอยากยืดอายุปลาในตู้เย็นให้นานขึ้น ให้เปลี่ยนไปใส่ไว้ในช่องแช่แข็ง ถ้าบรรจุภัณฑ์ไม่ได้บอกวันที่ขายแต่บอกว่าควรบริโภคภายในวันที่เท่าไหร่ อย่าเก็บปลาไว้นานเกินวันนั้น “วันที่ควรบริโภคก่อน” เป็นวันที่บ่งบอกว่าปลาจะเริ่มเน่าถ้าไม่รับประทานภายในวันที่บอกไว้ ถ้าคุณซื้อปลาที่ปรุงสุกแล้วหรือนำปลาไปทำอาหารเอง ให้ใส่ไว้ในภาชนะที่มีฝาปิดแน่นแล้วเก็บไว้ในตู้เย็นช่องธรรมดา มันจะเก็บได้นานกว่าปลาดิบ แต่ถ้าคุณไม่รับประทานหลังจากผ่านวันที่ขายไปแล้ว 5 หรือ 6 วัน ก็ต้องทิ้งไป  ถ้าคุณรู้ล่วงหน้าว่าจะไม่รับประทานปลาที่ปรุงสุกก่อนวันหมดอายุ ให้แช่ช่องฟรีซไว้เพื่อยืดอายุ ถ้าคุณกะว่าจะทิ้งบรรจุภัณฑ์เดิมของปลาทันทีที่คุณนำไปปรุงอาหารแล้วนำไปแช่ตู้เย็น ให้เขียนวันที่ขายลงไปเพื่อที่คุณจะได้ไม่ลืมหลังจากที่ทิ้งบรรจุภัณฑ์ของมันไปแล้ว คุณอาจจะเขียนวันที่ขายไว้บนกระดาษโพสต์อิตแล้วติดลงบนทัปเปอร์แวร์ที่คุณเอาปลาใส่ไว้ก็ได้ หรือจะเขียนวันที่ลงบนแผ่นกระดาษที่ติดอยู่ตรงประตูตู้เย็นก็ได้ ไม่ว่าจะเป็นปลาดิบหรือปลาสุก ปลาแช่แข็งจะอยู่ได้นานกว่าปลาที่แช่ตู้เย็นช่องธรรมดา ยกเว้นปลาแซลมอนรมควันอย่างเดียวที่แม้แต่ในช่องฟรีซก็ยังอยู่ได้แค่ 3 - 6 เดือน คุณสามารถแช่แข็งปลาแซลมอนเองได้ไม่ว่าคุณจะซื้อแบบดิบหรือแบบสุกมาก็ตาม ในการแช่แข็งปลาแซลมอนนั้น ให้คุณใช้แร็ปพลาสติกพันรอบชิ้นปลาไว้ 1 ชั้น หรือจะเอาไปใส่ในถุงพลาสติกที่ปิดสนิทก็ได้ เมื่อผ่านไปสักระยะและปลาเริ่มจะเน่าแล้ว พื้นผิวด้านนอกจะเริ่มชื้นขึ้นและในที่สุดก็จะกลายเป็นชั้นเมือกลื่นๆ บางๆ ซึ่งเป็นสัญญาณที่ชัดเจนว่าปลาเริ่มจะเน่าแล้ว เมื่อปลาเน่าเต็มที่ส่วนที่เป็นเมือกลื่นๆ บนตัวปลาก็จะหนาขึ้นและจับแล้วลื่น  ทิ้งปลาดิบทันทีที่คุณสังเกตว่าพื้นผิวเริ่มเป็นเมือกลื่นๆ แบบนี้แล้ว ปลาสุกจะไม่มีเมือกลื่นๆ แบบนี้แม้ว่ามันจะเริ่มเสียแล้วก็ตาม ปลาทุกตัวไม่ว่าจะแบบดิบหรือแบบสุกก็จะมีกลิ่นคาวเหมือนกันหมด แต่ปลาที่แช่ตู้เย็นไว้ถ้าเริ่มไม่ดีแล้วกลิ่นคาวจะแรงขึ้น ถ้าปล่อยไว้สักพักกลิ่นคาวแรงนี้จะเพิ่มระดับเป็นกลิ่นบูดเหมือนกลิ่นเนื้อเน่า ขณะที่ปลากำลังเน่า กลิ่นคาวแรงก็จะยิ่งแรงขึ้นๆ เพราะฉะนั้นคุณควรทิ้งปลาไปทันทีที่มันเริ่มมีกลิ่น “แปลกๆ” โดยทั่วไปแล้วเนื้อปลาจะเป็นสีชมพูอ่อนๆ หรือสีขาว และมีของเหลวแผ่นใสบางๆ อยู่ เมื่อทิ้งปลาดิบหรือปลาที่แช่ตู้เย็นไว้สักพักจนมันเริ่มไม่ดีแล้ว เนื้อปลาจะเริ่มเป็นสีขาวข้นวาว นอกจากนี้ส่วนที่เป็นสีขาวข้นก็อาจจะมีสีออกฟ้าๆ หรือเทาๆ ปนอยู่ด้วย ถ้าคุณทำปลาสุกแล้ว มันจะไม่กลายเป็นสีขาวข้น สัญญาณของการหมดอายุที่ว่านี้ใช้ได้กับปลาดิบเท่านั้น ถ้าคุณเก็บปลาไว้ในช่องฟรีเกิน 9 เดือน มันก็อาจจะเริ่มมีสัญญาณของการสูญเสียความชื้นระหว่างการแช่แข็ง ลองสังเกตน้ำแข็งแหลมๆ ที่ตกผลึกอยู่บนพื้นผิวของปลา และสังเกตส่วนที่สีเปลี่ยนไปด้วย ถ้าเป็นอย่างนั้นแล้วก็ให้ทิ้งไป อาหารที่สูญเสียความชื้นระหว่างการแช่แข็งในทางเทคนิคแล้วยังรับประทานได้และไม่ทำให้คุณป่วยด้วย แต่ขณะที่สูญเสียความชื้นปลาจะสูญเสียรสชาติและเนื้อสัมผัสก็จะเริ่มหยาบ
สังเกตว่าเส้นขาวๆ บนเนื้อปลาหายไปแล้วหรือยัง. กดลงบนปลาแซลมอนเพื่อดูว่าเนื้อยังแน่นอยู่ไหม. สังเกตเนื้อปลาแซลมอนเพื่อดูว่ามีจุดที่สีเปลี่ยนไปหรือเปล่า. ทิ้งปลาดิบที่อยู่ในช่องแช่เย็นธรรมดามาแล้ว 2 วันหลังจากวันที่ขาย. เก็บปลาที่ปรุงสุกแล้วไว้ในตู้เย็น 5 หรือ 6 วันหลังจากวันที่ขาย. เก็บปลาแช่แข็งหลังจากวันที่ขายไว้ได้นาน 6 - 9 เดือน. ลองจับดูว่ามีเมือกลื่นๆ บนตัวปลาดิบไหม. ลองดมว่ามีกลิ่นคาวแรงๆ หรือเปล่า. สังเกตสีขาวข้นบนปลาดิบ. เช็กสัญญาณของการสูญเสียความชื้นระหว่างการแช่แข็ง.
https://www.wikihow.com/Tell-if-Fish-Has-Gone-Bad https://www.wikihow.com/Tell-if-Fish-Has-Gone-Bad https://www.wikihow.com/Tell-if-Fish-Has-Gone-Bad
Identifying Expired Salmon Reading the Sell-By Date Inspecting the Fish